ভোট শুরু হতেই এ কী ছবি বিহারে? দেখুন সরাসরি

ওয়েবডেস্ক- বিহারে ভোট (Bihar Voting) গ্রহণ পর্ব চলছে। মোট বিধানসভা আসন (Assemble Seat) ২৪৩ ভোট। ১৮-টি জেলার ১২১-টি বিধানসভা আসনে ভোটগ্রহণ চলছে। তিন কোটি ৭৫ লক্ষের অধিক ভোটার ১ হাজার ৩১৪ জন প্রার্থীর রাজনৈতিক ভাগ্য নির্ধারণ করবেন। প্রথম পর্যায়ে ১২২ প্রার্থী মহিলা প্রতিদ্বন্দ্বিতা করছেন। প্রথম দফায় মহিলা পরিচালিত বুথের সংখ্যা ৯২৬। ১০৭টি দিব্যাঙ্গজন পরিচালিত বুথ রয়েছে। কন্ট্রোল রুম খোলা হয়েছে পাটনায় মুখ্য নির্বাচন আধিকারিকের দফতরে।

প্রথম দফায় পাটনা, দ্বারভাঙা, মাধেপুর, সহর্ষ, মুজাফ্ফপুর, গোপালগঞ্চ, সি ওয়ান, সারান, বৈশালী, সমস্তিপুর, বেগুসরাই, লক্ষ্মীসরাই, মুঙ্গের, শেখপুরা, নালন্দা, বক্সার এবং ভোজপুর জেলায় হবে ভোটগ্রহণ।

প্রথম ধাপে হেভিওয়েট প্রার্থীরা হলেন আরজেডি নেতা তেজস্বী যাদব, তার ভাই তেজপ্রতাপ যাদব (জনশক্তি জনতা দল), উপ-মুখ্যমন্ত্রী এবং বিজেপির সম্রাট চৌধুরী এবং দলের সাংস্কৃতিক প্রার্থী মৈথিলী ঠাকুর। দ্বিতীয় দফা অনুষ্ঠিত হবে ১১-নভেম্বর। ২০-টি জেলার  ১২২-টি  আসনে ওই দিন ভোটগ্রহণ হবে। ৭ কোটি ৪৩ লক্ষের বেশি ভোটারের জন্য ৯০ হাজার ৭১২-টি ভোট কেন্দ্র খোলা হয়েছে। গণনা ১৪ নভেম্বর।

এদিন সকাল ৭ টা থেকে ভোটগ্রহণ (Bihar Assemble Election) পর্ব চলছে। সন্ধ্যা পর্যন্ত ভোট চলছে। এসআইআর-এর পরে ভোট বিহারে। কড়া নিরাপত্তায় চলছে ভোটগ্রণ। বুথে প্রহরায় কেন্দ্রীয় বাহিনী।  ভোট সুষ্ঠু ও নির্বিঘ্নে করাতে তৎপর কমিশন। এই প্রথম প্রতিটি আসনের জন্য একজন করে সাধারণ পর্যবেক্ষক মোতায়েন থাকছে। নজরদারিতে ভোট কেন্দ্রে থাকছে ওয়েব কাস্টিংয়ের ব্যবস্থা। যেকোনরকম হিংসাত্মক ঘটনায় জিরো টলারেন্স পদক্ষেপ নেওয়ার নির্দেশ জেলাশাসক ও পুলিশ সুপারদের। পর্যাপ্ত কেন্দ্রীয় সশস্ত্র পুলিশ বাহিনী মোতায়েন থাকবে।

প্রথম দফার ভোট দিলেন এখনও পর্যন্ত মোটামুটি শান্তিপূর্ণ। সকাল থেকেই বুথগুলিতে নজরকাড়া লাইন ছিল না। তবে বেলা বাড়তেই ভোটারদের ভিড় বাড়তে শুরু করে।

আরও পড়ুন- ভোট শুরু বিহারে, দেখুন সরাসরি

উপ মুখ্যমন্ত্রী বিজয় কুমার সিনহার গাড়ি ঘিরে বিক্ষোভ আরজেডি সমর্থকদের। লক্ষ্মীসরাই বিধানসভার প্রার্থী বিজয় কুমার সিনহা। বিক্ষোভের জেরে গাড়ি এগোতে পারছে না। উপ মুখ্যমন্ত্রীর অভিযোগ, তার গাড়ি লক্ষ্য করে পাথর, গোবর ছোঁড়া হয়েছে।

এদিন মুজাফফরপুরের সারাইয়ায় ৩৩১ নম্বর বুথে পুলিশ অফিসার শশী শেখর অজ্ঞান হয়ে যায়। এক ঘন্টা দশ মিনিট দেরিতে ভোটগ্রহণ শুরু। ইভিএম এর ত্রুটির কারণে পুরো সেটটি পরিবর্তন করা হয়। এরপর আবারও ঝামেলা শুরু হয়। আতঙ্কে পুলিশ অফিসার শশী শেখর অজ্ঞান হয়ে যান, তাঁকে দ্রুত হাসপাতালে নিয়ে যাওয়া হয়।

অপরদিকে নালন্দার আস্থাওয়ান বিধানসভা কেন্দ্রের ১ নম্বর বুথে প্রাথমিক বিদ্যালয় জাক্কিতে ইভিএম ত্রুটির কারণে ভোটগ্রহণ বন্ধ রাখা হয়েছে।

দেখুন আরও খবর-

The post ভোট শুরু হতেই এ কী ছবি বিহারে? দেখুন সরাসরি first appeared on KolkataTV.